ASIAN ฟุ้งยอดขายโต โชว์งบ Q3/58 พลิกกำไร
ASIAN โชว์งบ Q3/58 พลิกกำไรมาที่ 85 ลบ. หลังยอดขายเพิ่มตามยอดการผลิตปลาแช่แข็ง, ทูน่ากระป๋อง และผลิตภัณฑ์อาหารสัตว์ นอกจากนี้ยังมีผลกำไรจากอัตราแลกเปลี่ยน
9 พ.ย. 2558

บริษัท ห้องเย็นเอเชี่ยน ซีฟู้ด จำกัด (มหาชน) หรือ ASIAN รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 84.82 ล้านบาท หรือมีกำไรสุทธิ 0.23 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 44.40 ล้านบาท หรือขาดทุนสุทธิ 0.12 บาทต่อหุ้น
ขณะที่ช่วง 9 เดือน มีกำไรสุทธิ 132.48 ล้านบาท หรือมีกำไรสุทธิ 0.37 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 30.17 ล้านบาท หรือขาดทุนสุทธิ 0.08 บาทต่อหุ้น
โดยกำไรที่เพิ่มขึ้นในไตรมาสดังกล่าวเนื่องจากบริษัทมียอดขายเพิ่มขึ้นตามยอดการผลิตของกลุ่มผลิตภัณฑ์ปลาแช่แข็ง, ทูน่ากระป๋อง และผลิตภัณฑ์อาหารสัตว์แบบเปียก นอกจากนี้ยังมีผลกำไรจากอัตราแลกเปลี่ยน